cyanic-selkie/wikianc huggingface dataset:
การแบ่งโปแลนด์
ในทางประวัติศาสตร์นิพนธ์
ดังเช่นที่นักประวัติศาสตร์นอร์แมน เดวียส์ได้กล่าวไว้ว่า เป็นเพราะหลักสมดุลแห่งอำนาจ ถูกถือปฏิบัติอยู่ในขณะนั้น ผู้สังเกตการณ์ที่อยู่รวมสมัยกับการแบ่งจึงยอมรับ "คำแก้ต่างอันทรงภูมิธรรม" ของรัฐผู้กระทำการแบ่ง นักประวัติศาสตร์สมัยคริสต์ศตวรรษที่ 19 จากเหล่าประเทศที่กระทำการแบ่งโปแลนด์ เช่น เซียร์เกย์ โซโลยอฟ นักวิชาการชาวรัสเซีย และกลุ่มนักวิชาการในคริสต์ศตวรรษที่ 20 ซึ่งได้รับอิทธิพลทางความคิดจากเขา ได้แย้งว่าการแบ่งโปแลนด์เป็นการกระทำที่มีเหตุผล อันเนื่องมาจากการที่เครือจักรภพโปแลนด์–ลิทัวเนีย ได้เสื่อมโทรมลงจนทำให้ถูกแบ่งนั้น เป็นเพราะหลักการที่ไม่ก่อให้เกิดประโยชน์ของ ลิเบอรัม วีโต ทำให้การตัดสินใจเกี่ยวกับเรื่องที่ต้องการความเด็ดขาด เช่น การปฏิรูปทางสังคมเป็นวงกว้าง แทบเป็นไปไม่ได้เลย โซโลยอฟยังเน้นย้ำอย่างเจาะจงถึงความแตกต่างในด้านวัฒนธรรม ภาษา และศาสนา ระหว่างชนชั้นสูงและชนชั้นล่างของสังคมในพื้นที่ทางตะวันออกของเครือจักรภพ ที่ซึ่งเกษตรกรชาวเบลารุสและชาวยูเครนผู้เป็นทาสติดที่ดิน นับถือนิกายออทอดอกซ์ นักเขียนชาวรัสเซียหลายรายมักเน้นย้าถึงความเกี่ยวโยงกันทางประวัติศาสตร์ของเบลารุส ยูเครน และรัสเซีย ในฐานะที่ต่างก็เคยเป็นส่วนหนึ่งของจักรวรรดิรุสเคียฟ อาณาจักรรัสเซียโบราณในสมัยกลางที่ปกครองโดยราชวงศ์รูลิค ดังเช่นที่เห็นได้จากข้อเขียนของนีโคไล คารามซิน ที่ว่า: "ให้พวกต่างชาติประณามการแบ่งโปแลนด์ไปเถิด: เราเพียงแค่นำสิ่งที่เป็นของของเราคืนมา" นักประวัติศาสตร์ชาวรัสเซียมักเน้นว่ารัสเซียทำการผนวกเฉพาะพื้นที่ที่มีชาวยูเครนและเบโลรัสเซีย (เบลารุส) ซึ่งเป็นกลุ่มชาติพันธ์สลาฟตะวันออกอาศัยอยู่เป็นหลักเท่านั้น แม้ชาวรูทีเนีย (ชื่อที่ชาวต่างชาติใช้เรียกกลุ่มชาติพันธ์สลาฟตะวันออก) จะไม่ได้มีความยินดีที่พวกตนได้ตกอยู่ภายใต้การปกครองของรัสเซีย มากไปกว่าเมื่อครั้งที่อยู่ภายใต้การปกครองของโปแลนด์เลย คำอ้างดังกล่าวยังละเลยการผนวกพี้นที่ที่มีชาวโปแลนด์และลิทัวเนียอาศัยอยู่เป็นหลักในการแบ่งโปแลนด์ครั้งหลังด้วย อีกเหตุผลหนึ่งสำหรับแบ่งโปแลนด์ได้รับการเสนอขึ้นมาโดยเหล่านักเขียนชาวรัสเซียในยุคเรืองปัญญา เช่น กาวิลลา เดอชาวิน เดนิส ฟอนวิซิน และอะเลคซันดร์ พุชกิน นักเขียนเหล่านี้ต่างเน้นย้ำถึงความเสื่อมโทรมของรัฐคาทอลิกโปแลนด์ และมีความจำเป็นที่จะต้องถูก "ทำให้ศิวิไลซ์" โดยบรรดาประเทศเพื่อนบ้าน
นักวิชาการหลายคนให้ความสนใจเกี่ยวกับแรงจูงใจทางเศรษกิจของชาติผู้ทำการแบ่ง แยซือ คซาจิวสกี (Jerzy Czajewski) เขียนไว้ว่า ชาวรัสเซียในแถบชนบทได้ทำการหลบหนีมายังเครือจักรภพโปแลนด์–ลิทัวเนีย เพิ่มขึ้นเรื่อย ๆ ในช่วงคริสต์ศตวรรษที่ 18 และเป็นจำนวนมากพอจนกลายเป็นปัญหาสำคัญสำหรับรัฐบาลรัสเซีย และส่งผลต่อการตัดสินใจแบ่งเครือจักรภพด้วย การแบ่งโปแลนด์ช่วยยุติปัญหานี้ลง กองทัพรัสเซียทำการรุกล้ำเข้ามาในพื้นที่ของเครือจักรภพ เหตุผลอย่างเป็นทางการคือเพื่อจับกุมผู้หลบหนี แต่ในความเป็นจริงแล้วกลับลักพาตัวประชากรท้องถิ่นหลายรายกลับไปด้วย ฮาโจ โฮลบอร์น ตั้งข้อสังเกตว่าปรัสเซียหมายจะเข้าควบคุมการค้าธัญพีชในแถบบอลติกที่ได้กำไรมาก ผ่านทางเมืองดันท์ซิช (กดัญสก์)
ปฏิกิริยาจากรัฐอื่น
จักรวรรดิออตโตมัน เป็นหนึ่งในสองรัฐที่ปฏิเสธที่จะยอมรับการแบ่งโปแลนด์ (อีกรัฐหนึ่งคือจักรวรรดิเปอร์เชีย) และสงวนที่ในพิธีต้อนรับคณะทูตานุทูตไว้เพื่อรอการมาถึงของเอกอัครราชทูตจากเลคิสถาน (โปแลนด์)
"อิลกันโตเดลยีอีตาเลียนี" เพลงชาติของประเทศอิตาลี มีการกล่าวถึงการแบ่งโปแลนด์ด้วย
ใน เดอะเฟเดอราลลิสต์เปเปอร์ส การแบ่งโปแลนด์ (ซึ่งกำลังดำเนินอยู่ในขณะนั้น) เป็นหัวข้อสำคัญที่ถูกนำมาอภิปราย โดยมีการอ้างถึงโครงสร้างของรัฐบาลโปแลนด์ และการที่มันถูกเข้าแทรกแซงโดยอิทธิพลของต่างชาติในข้อเขียนหลายฉบับ (เช่น เฟเดอราลลิสต์ หมายเลข 14 เฟเดอราลลิสต์ หมายเลข 19 เฟเดอราลลิสต์ หมายเลข 22 และเฟเดอราลลิสต์ หมายเลข 39 เป็นต้น) เพื่อเป็นอุทาหรณ์ให้แก่เหล่าผู้ร่างรัฐธรรมนูญสหรัฐ
เส้นขนานที่ 40
เส้นขนานที่ 40 อาจหมายถึง:
ร็อคคุส มิช
ร็อคคุส มิช (Rochus Misch) เป็นเจ้าหน้าที่ในหน่วยชุทซ์ชตัฟเฟิล มียศเป็นเอ็สเอ็ส-โอเบอร์ชาร์ฟือเรอร์ (เทียบเท่าจ่าสิบตรี) ในหน่วยกองพลเอ็สเอ็ส-พันท์เซอร์ที่ 1 (LSSAH) เขาได้รับบาดเจ็บสาหัสในระหว่างกาารทัพโปแลนด์ในช่วงเดือนแรกของสงครามโลกครั้งที่สองในยุโรป หลังการฟื้นตัว ตั้งแต่ปี ค.ศ. 1940 จนถึงเมษายน ค.ศ. 1945 เขาได้ปฏิบัติหน้าที่ในกองบัญชาการคุ้มกันฟือเรอร์ (Führerbegleitkommando) โดยเป็นผู้คุมกัน คนส่งข่าว และเจ้าหน้าที่รับโทรศัพท์ให้แก่อดอล์ฟ ฮิตเลอร์ ผู้นำเผด็จการแห่งเยอรมนี เขาได้รับการยอมรับอย่างกว้างขวางในสื่อมวลชนว่าคือคนสุดท้ายที่รอดชีวิตที่อยู่ภายในฟือเรอร์บุงเคอร์ เขาเสียชีวิตในเดือนกันยายน ค.ศ. 2013
มิชเป็นหนึ่งในพยานที่อ้างว่าเห็นศพของฮิตเลอร์และเอฟา เบราน์ เสียชีวิตอยู่ในห้องพักส่วนตัวในฟือเรอร์บุงเคอร์ ในวันที่ 30 เมษายน 1945 ขณะที่ทหารโซเวียตอยู่ห่างฟือเรอร์บุงเคอร์ไปเพียง 500 เมตร เวลาบ่าย เขาตามอ็อทโท กึนเชอ พร้อมกับไฮนทซ์ ลิงเงอ ไปยังห้องพักส่วนตัวซึ่งตั้งอยู่ด้านในสุด เมื่อประตูเปิดออกเขาเห็นเอฟา เบราน์ นอนเสียชีวิตอยู่บนโซฟาโดยที่ตามองไปที่ฮิตเลอร์ ส่วนฮิตเลอร์เสียชีวิตบนเก้าอี้ทำงาน มิชตัดสินใจออกไปจากห้องเพื่อจะโทรศัพท์รายงานฟรันทซ์ เชทเลอ หัวหน้ากองอารักขา แต่ก็ตัดสินใจยังไม่รายงานและกลับมาที่ห้อง เขาอ้างว่าเจ้าหน้าที่ได้นำผ้าห่มมาห่อร่างของฮิตเลอร์ก่อนจะนำร่างนั้นผ่านเขาออกไปทางประตู หลังจากนั้นมิชก็โทรศัพท์รายงานเชทเลอ เชทเลอบอกให้มิชกลับไปทำหน้าที่ตามเดิม ขณะนั้นเพื่อนร่วมงานมาบอกเขาว่าร่างของฮิตเลอร์กำลังถูกเผา และชวนมิชขึ้นไปดูแต่มิชปฏิเสธ หลังจากนั้น กึนเชอก็ได้ลงมาและบอกมิชว่าร่างของฮิตเลอร์และภริยาถูกเผาแล้วในสวนของทำเนียบนายกรัฐมนตรีไรช์
ปุ่มใต้แอ่งกลีนอยด์
ปุ่มใต้แอ่งกลีนอยด์ (infraglenoid tubercle) เป็นส่วนของกระดูกสะบักที่อยู่ใต้แอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไตรเซ็ปส์ เบรคิไอ (triceps brachii)
โดตา 2
โดตา 2 (Dota 2) เป็นวิดีโอเกมแนวโมบา ที่พัฒนาโดยวาล์วคอร์ปอเรชัน เป็นภาคต่อที่ไม่ขึ้นกับแผนที่วอร์คราฟต์ 3 ที่ได้รับความนิยม คือ ดีเฟนส์ออฟดิแอนเชียนส์ ชื่อเกมมีการประกาศอย่างเป็นทางการเมื่อวันที่ 13 ตุลาคม พ.ศ. 2553 ผ่านเว็บไซต์เกมอินฟอร์เมอร์ ปัจจุบันตัวเกมมีแผนจะเปิดรุ่นทดลองในช่วงปลายปี พ.ศ. 2554 ซึ่งจะทำให้เป็นเกมที่สองของวาล์วในปีนี้ ตามหลังพอร์ทอล 2 ผู้นำออกแบบเกมคือ ผู้พัฒนาคนที่ทำหน้าที่นานที่สุดและคนปัจจุบันของดีเฟนส์ออฟดิแอนเชียนส์ ที่รู้จักกันในชื่อ "ไอซ์ฟร็อก" ผู้ซึ่งยังปิดบังชื่อต่อสาธารณะ ขณะที่เป็นผู้นำทีมพัฒนาที่วาล์ว ตัวเกมจะเปิดตัวทั้งผ่านการค้าปลีกและสตีม สำหรับไมโครซอฟท์ วินโดวส์ และแมคโอเอสเทน โดตา 2 เป็นเกมแฟนตาซีเกมแรกของวาล์ว เช่นเดียวกับเกมแนวโมบา
การเล่น
เป้าหมายจากการโจมตีได้หากหอคอยที่อยู่ชั้นนอกยังไม่ถูกทำลาย กลุ่มยูนิตที่อ่อนแอกว่าที่เรียกกว่า "ครีป" จะถูกปล่อยมาเป็นช่วง ๆ ซึ่งจะเคลื่อนที่ไปตามเลนของพวกตนจนกระทั่งไปถึงยูนิตหรือสิ่งก่อสร้างของศัตรู แล้วครีปเหล่านี้จะโจมตี
การกำจัดยูนิตฝ่ายตรงข้ามจะทำให้ทีมผู้เล่นได้รับเงินจำนวนหนึ่ง โดยผู้เล่นที่โจมตีฝ่ายตรงข้ามเป็นครั้งสุดท้ายจะได้รับส่วนแบ่งมากที่สุด ขณะที่ได้รับเงินนั้น ผู้เล่นจะได้รับค่าประสบการณ์ด้วย โดยเมื่อสะสมค่าประสบการณ์ไประดับหนึ่งจะทำให้เลเวลขึ้น เงินและค่าประสบการณ์ที่มากที่สุดได้จากการกำจัดฮีโรหรือหอคอยฝั่งตรงข้าม
โดตา 2 จะยังคงมาจากรากฐานกิจกรรมหลายผู้เล่นอย่างต่อเนื่องอย่างสมบูรณ์ โดยตัวเกมจะไม่มีโหมดผู้เล่นคนเดียว แต่จะยังมีเรื่องราวที่ผูกขึ้นเข้าไปเกี่ยวข้องกับเกมการเล่นด้วย รวมทั้งภูมิหลังของฮีโรแต่ละตัวและการสื่อสารที่ใช้เสียงในเกม
ทุกวันนี้เกมส์โดต้า 2 ได้รับความนิยมอย่างมากทั่วโลกจนเป็นหนึ่งในการแข่งขัน E-sport ที่มีเงินรางวัลสูงที่สุดในโลกอีกด้วย
การพัฒนา
การเอ่ยถึงการพัฒนา โดตา 2 ต่อสาธารณะเริ่มต้นด้วยการประกาศอย่างไม่เป็นทางการโดยผู้พัฒนา โดตาไอซ์ฟร็อก ผู้กล่าวว่าเขาจะนำทีมพัฒนาที่วาล์ว เขาว่า ความร่วมมือระหว่างเขากับวาล์วนั้นเริ่มต้นขึ้นจากจดหมายที่ทางสตูดิโอส่งมา และถามว่าเขาต้องการเยี่ยมชมสถานที่ทำงานของพวกเขาหรือไม่ ผู้จัดการโครงการของวาล์วและผู้อำนวยการ โดตา 2 อีริก จอห์นสัน ต่อมาได้ยืนยันที่ไอซ์ฟร็อกว่า และอ้างว่าได้ "ว่าจ้าง [ไอซ์ฟร็อก] ตรงนั้นเลย" มีข่าวไม่เป็นทางการอีกหลายข่าว รวมทั้งโพสต์ทวิตเตอร์จากนักแสดงพากษ์เสียงนุก ดูเคม จอน เซนต์จอห์น เกี่ยวกับการมีส่วนร่วมในโครงการดังกล่าวว่า ไม่นานหลังจากไอซ์ฟร็อกบรรยายว่าเขาถูกว่าจ้างโดยวาล์ว บริษัทได้ทำการอ้างสิทธิ์จดทะเบียนเครื่องหมายการค้าในวันที่ 6 สิงหาคม พ.ศ. 2553 และไม่มีการแถลงอย่างเป็นทางการจนกระทั่งเปิดเผยในวันที่ 13 ตุลาคม พ.ศ. 2553 เมื่อเกมอินฟอร์เมอร์ประกาศรายละเอียดเฉพาะเกี่ยวกับเกมและการพัฒนา ซึ่งทำให้การเข้าชมเว็บไซต์เพิ่มขึ้นจนเกือบจะทำให้เซิร์ฟเวอร์ล่ม ในวันเดียวกัน วาล์วได้ออกข่าวแจกอย่างเป็นทางการเกี่ยวกับตัวเกม อีริก จอห์นสันพูดถึงความสับสนเกี่ยวกับรูปแบบการเขียนของเครื่องหมายการค้า โดยกล่าวถึงมันอย่างชัดเจนว่า "โดตา" (Dota) มิใช่ "ดอตเอ" (DotA) เนื่องจากบริบทที่เพิ่มขึ้นในแง่ของคำ มากกว่าที่เป็นตัวย่อของ "ดีเฟนส์ออฟดิแอนเชียนส์"
เนื่องจากเป็นภาคต่อของดีเฟนส์ออฟดิแอนเชียนส์ วัฏจักรการพัฒนาของ โดตา 2 โดยพื้นฐานแล้วจึงมุ่งเน้นไปยังการส่งต่อลักษณะของ DotA ไปยังซอร์สเอนจิน เช่นเดียวกับการพัฒนารูปแบบการเล่นหลัก ในหน้าถาม-ตอบเปิดตัว ไอซ์ฟร็อกว่า Dota 2 จะเป็นการต่อเนื่องระยะยาวของเกม โดยเป็นการเปลี่ยนแปลงรูปแบบการเล่นดั้งเดิมที่ไม่มีการเปลี่ยนรูปแบบการเล่นหลักมากนัก ซึ่งอาจเปลี่ยนประสบการณ์ทั้งหมดที่ได้รับจากเกม ไอซ์ฟร็อกว่า เพื่อที่จะเน้นย้ำหลักฐานที่ว่า โดตา 2 เป็นเกมต่อเนื่องจาก DotA การร่วมมือจะยังคงสอดคล้องกับแหล่งที่มานอกทีมพัฒนาหลัก เพื่อปรับให้เข้ากับ โดตา 2 วาล์วได้ทำงานเพื่ออัปเกรดซอร์สเอนจินเพื่อให้รวมไปถึงการจำลองเสื้อผ้าอย่างดี เช่นเดียวกับการปรับปรุงระบบแสง และการพัฒนาสตีมวอร์กส ซึ่งรวมไปถึงการต่อขยายอรรถประโยชน์ให้กว้างขวางขึ้น อย่างเช่น ระบบแนะนำผู้เล่นและระบบฝึกสอน
ไทยพัฒน์ (แก้ความกำกวม)
ไทยพัฒน์ อาจมายถึง
เส้นขนานที่ 50
เส้นขนานที่ 50 อาจหมายถึง:
เฟาสต์
เฟาสต์ (Faust) หรือ เฟาสตุส (Faustus) เป็นตัวเอกในตำนานโศกนาฏกรรมของเยอรมัน เกี่ยวกับชายที่ขายวิญญาณให้ปิศาจเมฟิสโตฟิลีส (Mephistopheles) เพื่อแลกกับความรู้ ได้รับการดัดแปลงเป็นวรรณกรรม บทละคร ภาพเขียน และงานดนตรี เป็นจำนวนมาก
ที่มาของตัวละครเฟาสต์ สันนิษฐานว่ามาจากเรื่องราวของโยฮันน์ จอร์จ เฟาสต์ (ค.ศ. 1480–1540) นักเล่นแร่แปรธาตุและนักดาราศาสตร์ชาวเยอรมัน หรืออาจมาจากเรื่องราวของโยฮันน์ ฟุสต์ (ค.ศ. 1400-1466) จิตรกรเยอรมัน เพื่อนสนิทของโยฮันน์ กูเทนแบร์ก (ค.ศ. 1398–1468) นักประดิษฐ์ที่มีชื่อเสียง
ตำนานของเฟาสต์นั้นบันทึกเป็นครั้งแรกในปี ค.ศ. 1587 ตีพิมพ์ในหนังสือภาษาเยอรมันชื่อ Historia von D. Johann Fausten กล่าวถึงนายแพทย์ชื่อ โยฮันน์ เฟาสต์ และนำมาเขียนใหม่อีกหลายครั้ง ฉบับที่มีชื่อเสียง คือฉบับบทละครภาษาอังกฤษของคริสโตเฟอร์ มาร์โลว์ "The Tragical History of Doctor Faustus" ตีพิมพ์ครั้งแรก ค.ศ. 1604  และฉบับภาษาเยอรมันของโยฮันน์ โวล์ฟกัง ฟอน เกอเธอ แบ่งออกเป็นสองตอน คือ "Faust. Der Tragödie erster Teil"  (โศกนาฏกรรมของเฟาสต์ ตอนที่ 1 ตีพิมพ์ ค.ศ. 1808) และ "Faust. Der Tragödie zweiter Teil" (โศกนาฏกรรมของเฟาสต์ ตอนที่ 2 ตีพิมพ์ ค.ศ. 1832)
องค์การอิสระด้านสิ่งแวดล้อมและสุขภาพ
องค์การอิสระด้านสิ่งแวดล้อมและสุขภาพ หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"
ในปัจจุบันกฎหมายจัดตั้ง กอสส. ยังอยู่ในกระบวนร่างกฎหมายของสภาผู้แทนราษฎรในวาระที่ 2 ซึ่งเสนอโดยรัฐบาลนายอภิสิทธิ์ เวชชาชีวะ แต่รัฐบาลที่นำโดยนางสาวยิ่งลักษณ์ ชินวัตร ไม่รับรองกฎหมายฉบับนี้มีผลทำให้กฎหมายฉบับนี้ตกไปในที่สุด และอาจต้องเริ่มกระบวนการยกร่างกฎหมายใหม่
ท่าอากาศยานนานาชาติโบเล
ท่าอากาศยานนานาชาติโบเลอาดดิสอาบาบา เป็นท่าอากาศยานในกรุงอาดดิสอาบาบา ประเทศเอธิโอเปีย ตั้งอยู่ห่างจากใจกลางกรุงประมาณ 6 กิโลเมตร โดยเป็นศูนย์กลางหลักของสายการบินเอธิโอเปียแอร์ไลน์ซึ่งเป็นสายการบินประจำชาติของเอธิโอเปีย
เส้นขนานที่ 60
เส้นขนานที่ 60 อาจหมายถึง:
กระบอกต่อ
กระบอกต่อ (extension tube หรือ closeup tube) เป็นอุปกรณ์ถ่ายภาพประเภทหนึ่ง ใช้สำหรับการถ่ายภาพขยาย มีรูปร่างเป็นทรงกระบอกและไม่ได้มีตัวเลนส์ใส่อยู่ข้างใน
ภาพรวม
ติดตั้งอยู่ระหว่างตัวกล้องถ่ายภาพและเลนส์ถ่ายภาพ ช่วยทำให้ระยะการถ่ายภาพในระยะใกล้ที่สุดของกล้องนั้นสั้นลงไปอีกโดยขยายต่อระบบเชิงแสงของเลนส์ ยิ่งใช้กระบอกต่อยาวเท่าใด ก็ยิ่งมีกำลังขยายมา และสามารถถ่ายภาพวัตถุได้ใกล้ขึ้นเท่านั้น แต่ก็ต้องใช้เวลาเปิดหน้ากล้องที่นานขึ้น นอกจากนี้ยังสามารถนำมาประกอบต่อกันไปได้
ผลิตภัณฑ์บางส่วนใช้ได้กับแผ่นช่องรับแสงแบบปรับอัตโนมัติ แต่บางส่วนก็ใช้เป็น แผ่นช่องรับแสง แบบปรับเอง
ในปัจจุบันนี้เลนส์มหัพภาคหรือพวกอุปกรณ์พกพาเช่นสมาร์ทโฟนที่มีโหมดถ่ายภาพระยะใกล้ได้รับความนิยมมากขึ้น กระบอกต่อจึงไม่ค่อยมีการใช้แล้ว
ประเทศเอกวาดอร์ในโอลิมปิกฤดูร้อน 2012
ประเทศเอกวาดอร์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
แม่น้ำชเปร
ชเปร (Spree; ซอร์บ: Sprowja หรือ Sprewja) เป็นแม่น้ำในรัฐแซกโซนี รัฐบรันเดินบวร์ค และรัฐเบอร์ลิน ประเทศเยอรมนี ชเปรเป็นสาขาด้านซ้ายของแม่น้ำฮาเฟิล มีความยาวประมาณ 400 ก.ม.
ต้นน้ำของมันตั้งอยู่ในเนินเขาเลาซิทเซอร์แบร์กลันด์ (Lausitzer Bergland) บนพรมแดนประเทศเช็กเกีย ต่อขึ้นไปทางเหนือ มันไหลเข้าสู่ป่าชเปรวัลด์ (Spreewald) ซึ่งเป็นพื้นที่ชายเลนขนาดใหญ่ และเป็นเขตชุมชนหลายแห่งของชาวซอร์บ ส่วนสุดท้ายของแม่น้ำไหลตัดผ่านใจกลางกรุงเบอร์ลิน ไปเชื่อมกับแม่น้ำฮาเฟิลในเขตตะวันตกของเบอร์ลิน
ชาวบ้านและนักท่องเที่ยวมักจะไปร่วมงานสำคัญที่บาเดชิฟฟ์ (เรืออาบน้ำ) สระว่ายน้ำที่ตั้งอยู่ในแม่น้ำชเปร
เมืองที่ตั้งอยู่บนเส้นทางแม่น้ำ เช่น เบาท์เซิน ชเปรมแบร์ก คอทท์บุส ลึบเบเนา ลึบเบิน เฟือร์สเทนวัลเดอ และเบอร์ลิน
แม่น้ำชเปรถูกนำไปใช้เป็นชื่อเขตจำนวนหนึ่งในประเทศเยอรมนี:
สงครามทาสครั้งที่สาม
สงครามทาสครั้งที่สาม ยังถูกเรียกโดยพลูทาร์กว่า สงครามกลาดิอาตอร์ และสงครามสปาร์ตากุส เป็นครั้งสุดท้ายในเหตุการณ์ของการก่อกบฎของเหล่าทาสต่อสาธารณรัฐโรมัน เป็นที่รู้จักกันคือ สงครามทาส ซึ่งครั้งที่สามเป็นเพียงครั้งเดียวที่คุกคามมาถึงกรุงโรม ใจกลางของอิตาลี เป็นเรื่องที่น่าตื่นตระหนกอย่างยิ่งสำหรับกรุงโรมเพราะดูเหมือนว่ากองทัพทหารจะไม่มีอำนาจในการปราบปราม
การก่อกบฎได้เริ่มต้นขึ้นในปี 73 ก่อนคริสตกาล ด้วยการหลบหนีของเหล่าทาสกลาดิอาตอร์ราว 70 คน จากโรงเรียนกลาดิอาตอร์ในคาปัว พวกเขาสามารถเอาชนะกองกำลังทหารโรมันจำนวนเล็กน้อยที่ถูกส่งมาเพื่อจับกุมพวกเขาให้กลับไป ภายในสองปี พวกเขาได้มีคนมาเข้าร่วมจำนวน 120,000 คน โดยมีทั้งผู้ชาย ผู้หญิง และเด็ก เหล่าชายฉกรรจ์ของกลุ่มนี้เป็นกองกำลังติดอาวุธที่มีประสิทธิภาพอย่างน่าประหลาดใจ ซึ่งแสดงให้เห็นเรื่อย ๆ มาว่าพวกเขาสามารถต้านทานหรือเอาชนะทหารโรมัน จากกองลาดตระเวนท้องถิ่นในแคว้นคัมปาเนีย กองทหารอาสาสมัครของโรมัน และแม้แต่กระทั่งกองทหารลีเจียนโรมันที่ถูกฝึกมาภายใต้คำสั่งของกงสุล เหล่าทาสได้เดินทางไปทั่วอิตาลี ทำการบุกปล้นที่ดินและเมืองโดยไม่ถูกโทษ บางครั้งได้แตกแยกกระจัดกระจายกันไป แต่ได้ติดต่อกับผู้นำหลายคน รวมทั้งสปาร์ตากุส แม่ทัพที่เป็นนักสู้กลาดิอาตอร์ที่มีชื่อเสียงโด่งดัง
เส้นขนานที่ 80
เส้นขนานที่ 80 อาจหมายถึง:
สงครามทาสครั้งที่สาม
วุฒิสภาโรมันได้เริ่มตื่นตระหนกมากขึ้นเรื่อย ๆ เมื่อการปล้นสะดมและความสำเร็จทางทหารอย่างต่อเนื่องของกองทัพทาส ในท้ายที่สุด ฝ่ายโรมันก็ได้มีกองทัพจำนวนแปดลีเจียนภายใต้การนำที่แข็งกร้าว แต่มีประสิทธิภาพของมาร์กุส ลิกินิอุส กรัสซุส สงครามได้จบลงในปี 71 ก่อนคริสตกาล ภายหลังจากการสู้รบอันยาวนานและดุเดือด ก่อนที่กองทหารลีเจียนของกรัสซุลและคิดว่ากองทหารลีเจียนของปอมปีย์และมาร์กุส เทเรนิตุส วาร์โร ลูซูลุสที่กำลังเคลื่อนทัพเข้ามาเพื่อโอบล้อมพวกเขาเอาไว้ กองทัพของสปาร์ตากุสได้เปิดฉากเข้าปะทะอย่างเต็มกำลังกับกองทหารลีเจียนของกรัสซุสจนพ่ายแพ้อย่างย่อยยับ ในเหล่าบรรดาผู้รอดชีวิตมีจำนวนประมาณ 6,000 คน ซึ่งถูกจับกุมและถูกประหารชีวิตด้วยการตรึงไม้กางเขนตามทางแอปเปียน เวย์ (Appian Way)
เรื่องราวของการก่อกบฏของพลูทาร์กได้ชี้ให้เห็นว่า เหล่าทาสเพียงแค่ต้องการหลบหนีไปสู่อิสรภาพและออกจากดินแดนโรมันโดยไปทางซิซาลไพน์ กอล (Cisalpine Gaul) แอปเปียนและฟอลรุสได้อธิบายถึงการก่อกบฎว่าเป็นสงครามการเมืองซึ่งเหล่าทาสมีความตั้งใจจะเข้ายึดกรุงโรม สงครามทาสครั้งที่สามนั้นมีผลกระทบที่สำคัญและแผ่ไปไกลต่อประวัติศาสตร์ในวงกว้างของกรุงโรม ปอมปีย์และกรัสซุสต่างใช้ประโยชน์จากความเร็จในครั้งนี้เพื่อพัฒนาอาชีพทางการเมืองโดยใช้เสียงโห่ร้องไชโยของสาธารณชนและการคุกคามโดยนัยของกองทหารลีเจียนของพวกเขาให้เป็นประโยชน์ เพิ่อที่จะครอบงำการเลือกตั้งตำแหน่งกงสุส เมื่อปี 70 ก่อนคริสตกาล การกระทำของพวกเขาในฐานะกงสุสได้ทำการโค่นล้มสถาบันทางการเมืองของโรมันอย่างมาก และมีส่วนร่วมในการเปลี่ยนแปลงจากสาธารณรัฐโรมันมาเป็นจักรวรรดิโรมัน
เดอะซิมส์ 3 ชุดไอเท็มเสริม
ชุดไอเท็มเสริม นั้นเป็นส่วนหนึ่งของ ภาคเสริม สำหรับเกม เดอะซิมส์ 3 เท่านั้น เป็นเพียงการเพิ่มเติมเสื้อผ้า สิ่งของ และเครื่องใช้ต่างๆ แต่ไม่ได้เปลี่ยนแปลงตัวเกมแต่อย่างใด
ชุดไอเท็มเสริม ไฮ-เอนด์ ลอฟท์
เดอะซิมส์ 3 ชุดไอเท็มเสริม ไฮ-เอนด์ ลอฟท์ มีสิ่งที่มีอยู่ในชุดไอเท็มเสริมดังนี้ เฟอร์นิเจอร์ไฮเทค, ชุดแฟชั่นทันสมัย, ชุดสูท, และชุดออกนอกบ้าน, และนอกจากนี้เพื่อเป็นการฉลองครบรอบ 10 ปี เดอะซิมส์ จึงเพิ่ม 3 ไอเท็มจากเดอะซิมส์ และ เดอะซิมส์ 2 เช่น เตียงสั่นรูปหัวใจ, กีตาร์ไฟฟ้า, และตู้ปลา.
ชุดไอเท็มเสริม ฟาสท์ เลน
เดอะซิมส์ 3 ชุดไอเท็มเสริม ฟาสท์ เลน เป็นชุดไอเท็มเสริมตัวที่ 2 ของเกม เดอะซิมส์ 3 มีสิ่งที่มีอยู่ในชุดไอเท็มเสริมดังนี้ ยานพาหนะใหม่และสี่ไลฟ์สไตล์แตกต่างกัน ได้แก่ racing, intrigue, rockability, และ classic luxury ตามหน้ารายละเอียดผลิตภัณฑ์ของเว็บไซต์ Amazon.com ได้กำหนดวางจำหน่ายในวันที่ 7 กันยายน พ.ศ.2553
แหล่งข้อมูลอื่น
De Sims 3
พระราชวังหลวงเฮอัง
พระราชวังหลวงเฮอัง (平安宮) เป็นพระราชวังเดิมของ เฮอังเกียว (ปัจจุบันคือ เกียวโต) ซึ่งเป็นเมืองหลวงของ ญี่ปุ่น ตั้งแต่ ปี พ.ศ. 1337 ถึงปี พ.ศ. 1770 วังซึ่งทำหน้าที่เป็นที่ประทับของจักรพรรดิและศูนย์กลางการบริหารของ ยุคเฮอัง (ตั้งแต่ปี พ.ศ. 1337 ถึงปี พ.ศ. 1728) ตั้งอยู่บนทำเลใจกลางเมืองตอนเหนือ ตามแบบ จีน ที่ใช้ออกแบบเมืองหลวง
พระราชวังประกอบด้วยกำแพงสี่เหลี่ยมขนาดใหญ่ซึ่งมีอาคารประกอบพิธีและธุรการหลายแห่ง รวมทั้งกรมต่างๆ ของราชสำนัก ภายในพระราชวังนี้เป็นที่ประทับที่มีกำแพงแยกกันของ จักรพรรดิ กับ พระราชฐานชั้นใน นอกจากเป็นที่ประทับของจักรพรรดิแล้ว พระราชฐานชั้นในยังเป็นที่ประทับของพระราชวงศ์และบาทบริจาริกา ตลอดจนขุนนางบางคน
รูปแบบดั้งเดิมของพระราชวังคือการแสดงให้เห็นรูปแบบการปกครองแบบรวมศูนย์ที่รับมาจากจีนแล้วญี่ปุ่นนำมาดัดแปลงใน คริสต์ศตวรรษที่ 7 พระราชวังได้รับการออกแบบเพื่อให้มีการใช้งานที่เหมาะสมสำหรับการเป็นที่ประทับขององค์จักรพรรดิ การบริหารราชการแผ่นดิน และประกอบพระราชพิธี ในขณะที่การดำรงอยู่ของพระราชวังดำเนินมาจนถึงคริสต์ศตวรรษที่ 12 สิ่งอำนวยความสะดวกที่สร้างขึ้นสำหรับพิธีใหญ่ของราชสำนักเริ่มไม่ได้ใช้งานตั้งแต่คริสต์ศตวรรษที่ 9 ทั้งนี้เกิดจากการละทิ้งพิธีการทางกฎหมายหลายพิธีนำไปสู่การลดขนาดเขตพระราชฐานชั้นใน
จากกลางยุคเฮอัง พระราชวังประสบไฟไหม้และภัยพิบัติอื่น ๆ หลายครั้ง ระหว่างการก่อสร้างใหม่จักรพรรดิและหน่วยงานบางส่วนไปอยู่นอกพระราชวัง ควบคู่ไปกับการสูญเสียอำนาจทางการเมืองของราชสำนัก
อำเภอเขาพนม
เขาพนม เป็นอำเภอหนึ่งของจังหวัดกระบี่
ประวัติ
อำเภอเขาพนม ได้รับการยกฐานะจากกิ่งอำเภอเป็นอำเภอเมื่อปี พ.ศ. 2516 มีผลบังคับใช้ตั้งแต่วันที่ 13 กรกฎาคม พ.ศ. 2516 โดยแยกออกมาจากอำเภอเมืองกระบี่
ที่ตั้งและอาณาเขต
อำเภอเขาพนมมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเขาพนมแบ่งเขตการปกครองออกเป็น 6 ตำบล 54 หมู่บ้าน ได้แก่
การปกครองส่วนท้องถิ่น
ท้องที่อำเภอเขาพนมประกอบด้วยองค์กรปกครองส่วนท้องถิ่น 6 แห่ง ได้แก่
ชเปรวัลท์
ในการสำรวจเมื่อปี พ.ศ. 2541 มีคนประมาณ 50,000 คนอาศัยอยู่ในเขตสงวนดังกล่าว โดยจำนวนมากเป็นผู้สืบเชื้อสายมาจากผู้เข้ามาตั้งถิ่นฐานกลุ่มแรก ๆ ในภูมิภาคชเปรวัลท์ คือพวกเผ่าสลาฟของ Sorbs/Wends. จนถึงปัจจุบัน คนเหล่านี้ยังคงรักษาภาษา ประเพณี และเครื่องแต่งกายดั้งเดิมของตนเอาไว้ ประชากรส่วนใหญ่พึ่งพาการท่องเที่ยว. นักท่องเที่ยวจำนวนมากเพลิดเพลินกับการสำรวจชเปรวัลท์ด้วยเรือถ่อ. อย่างไรก็ตาม แหล่งรายได้สำคัญนั้นมาจาก เกษตรกรรม ป่าไม้ และการประมง
ชื่อชเปรวัลท์ถูกนำไปใช้เป็นชื่อเขตในประเทศเยอรมนีดังต่อไปนี้:
เมืองหลวงท้องถิ่นของบริเวณชเปรวัลท์ คือเมืองลึบเบอเนา (Lübbenau)
ท่าอากาศยานนานาชาติโจโมเคนยัตตา
ท่าอากาศยานนานาชาติโจโมเคนยัตตา เป็นทาอากาศยานในกรุงไนโรบี ประเทศเคนยา
เหล่านาวิกโยธินสาธารณรัฐเกาหลี
เหล่านาวิกโยธินสาธารณรัฐเกาหลี (대한민국 해병대; Republic of Korea Marine Corps; อักษรย่อ: ROKMC หรือที่เรียกว่า ROK Marine Corps หรือ ROK Marines) เป็นเหล่านาวิกโยธินเกาหลีใต้ของประเทศเกาหลีใต้ เหล่านาวิกโยธินสาธารณรัฐเกาหลีเป็นเหล่าหนึ่งของกองทัพเรือสาธารณรัฐเกาหลีที่รับผิดชอบปฏิบัติการสะเทินน้ำสะเทินบก และยังทำหน้าที่เป็นหน่วยตอบโต้เคลื่อนที่เร็ว รวมทั้งกำลังสำรองทางยุทธศาสตร์
เหล่านาวิกโยธินสาธารณรัฐเกาหลีได้รับการก่อตั้งขึ้นในฐานะกองกำลังปราบปรามกลุ่มคอมมิวนิสต์ใน ค.ศ. 1949 ก่อนสงครามเกาหลี และเหล่านาวิกโยธินสาธารณรัฐเกาหลียังต่อสู้ในการรบระหว่างสงครามเวียดนาม
เหล่านาวิกโยธินสาธารณรัฐเกาหลีมีกำลังพล 29,000 นาย โดยได้รับการจัดแบ่งออกเป็นสองกองพล และอีกสองกองพลน้อยที่แยกจากกันภายใต้กองบัญชาการเหล่านาวิกโยธินสาธารณรัฐเกาหลี ทั้งนี้ เหล่านาวิกโยธินสาธารณรัฐเกาหลีมียานพาหนะสายพานประมาณ 300 คัน รวมถึงยานรบสะเทินน้ำสะเทินบก, รถถังหลัก และปืนใหญ่อัตตาจร
การทำเหมืองแร่
การทำเหมืองแร่ คือการสกัดเอาแร่ที่มีค่า หรือ วัสดุทางธรณีวิทยาอื่นๆ จากใต้ผืนแผ่นดิน ปกติขุดที่ตัวแหล่งแร่หรือสายแร่ที่อยู่ใต้ดิน วัสดุทั่วไปที่สกัดได้ แร่โลหะ ได้แก่ บอกไซต์ (สำหรับหลอมเป็นอะลูมิเนียม) ทองแดง เหล็ก ทองคำ ตะกั่ว แมงกานีส แมกนิเซียม นิเกิล ฟอสเฟต แพลทินัม เงิน ดีบุก ไททาเนียม ยูเรเนียม สังกะสี แร่อโลหะ เช่น เกลือหิน ถ่านหินและ แร่รัตนชาติ เช่น เพชร พลอย
วัสดุมีค่าอื่นๆ ที่มีการทำเหมืองเช่นกันได้แก่ ดินเหนียว ดินขาว ทราย กรวด หินแกรนิต หินปูนและหินอ่อน วัสดุอื่นใดที่ไม่สามารถผลิตจากพืชจะมากจากการทำเหมือง การทำเหมืองในความหมายที่กว้าง รวมถึงการขุดเจาะน้ำมันปิโตรเลียม ก๊าซธรรมชาติ หรือแม้แต่น้ำบาดาล
อุตสาหกรรมเหมืองแร่ เป็นอุตสาหกรรมต้นน้ำที่สำคัญของประเทศไทย เพราะหากเราไม่มีการนำทรัพยากรในประเทศมาใช้ประโยชน์ จะต้องมีการนำเข้าแร่จากต่างประเทศซึ่งจะทำให้เกิดการเสียดดุลด้านการค้า และการนำเข้าแร่โดยทั่วไปจะแร่ที่นำเข้าจะมีราคาที่สูงกว่าแร่ที่ผลิตได้ในประเทศ ทำให้ต้นทุนการผลิตสูงขึ้นเมื่อนำไปทำผลิตภัณฑ์นั่นหมายถึงราคาสินค้าย่อมสูงขึ้นตามไปด้วย หากมีการทำเหมืองแร่ในประเทศ เพื่อผลิตแร่ที่สำคัญมาใช้ประโยชน์จะเป็นการทำให้ประเทศไทยมีความมั่นคงด้านวัตถุดิบสำหรับภาคอุตสาหกรรม และหากมีการส่งเสริมอุตสาหกรรมต่อเนื่องในการนำทรัพยากรแร่มาใช้ในการผลิตอย่างครบวงจร ก็จะเป็นการสร้างงาน และสร้างมูลค่าเพิ่มมหาศาลกว่าการนำแร่ดิบขายเป็นสินค้าส่งออก ซึ่งเป็นสิ่งที่ภาครัฐควรให้การสนับสนุนให้เกิดขึ้น
การทำเหมืองแร่ เป็นความเข้าใจที่คลาดเคลื่อนเรื่องการทำลายสิ่งแวดล้อม การทำเหมืองแร่ทำให้เกิดการเปลี่ยนแปลงในพื้นที่ๆ มีการทำเหมืองแร่ แต่การทำเหมืองแร่ไม่ได้เป็นการทำลายสิ่งแวดล้อม ทำลายทัศนียภาพอันสวยงาม หากผู้ทำเหมืองปฏิบัติตามหลักวิชาการ ซึ่งการทำหมืองแร่ตามหลักวิชาการ จะคำนึงถึงความคุ้มค่าในการใช้ประโยชน์แร่ ทั้งในด้านสังคมเศรษฐกิจ และการป้องกันผลกระทบสิ่งแวดล้อม โดยเหมืองแร่ทุกประเภทและทุกขนาดต้องมีการจัดทำรายงานประเมินผลกระทบสิ่งแวดล้อม (EIA) ก่อนได้รับอนุญาตให้ดำเนินการ นอกจากนี้ เหมืองแร่จะเกิดไม่ได้เลยหากไม่ได้รับการยอมรับของสังคม หรือชุมชนที่มีเหมืองแร่อยู่บริเวณใกล้เคียง
เหมืองแร่ในอดีตมักก่อปัญหาด้านสิ่งแวดล้อมและสุนทรียภาพ ซึ่งพบเห็นได้ทั้งในประเทศไทย และต่างประเทศ ส่วนหนึ่งเกิดจากการขาดจิตสำนึก ขาดความรู้ ขาดกฎหมายควบคุม และเหมืองในอดีตอยู่ห่างไกลเมืองมาก แต่ปัจจุบันเรามีกฎหมายควบคุม มีหน่วยงานรับผิดชอบ ซึ่งกำหนดให้ผู้รับสัมปทานต้องดูแลป้องกันและลดผลกระทบสิ่งแวดล้อมจากการทำเหมือง และทำการฟื้นฟูสภาพ (Reclamation) ซึ่งปกติมีงานภูมิสถาปัตยกรรมเป็นส่วนสำคัญ หากจะเป็นปัญหาปัจจุบัน ส่วนหนึ่งอาจเป็นเรื่องจิตสำนึก การลักลอบทำเหมืองผิดกฎหมาย การสอดส่องดูแลของเจ้าหน้าที่ๆอาจไม่ทั่วถึง การบังคับใช้กฎหมาย เป็นต้น ตัวอย่างที่ดีของการทำเหมืองแร่ในประเทศไทยได้แก่เหมืองแม่เมาะ ที่อำเภอแม่เมาะ จังหวัดลำปาง
โดยทั่วไปเราจำแนกการทำเหมืองแร่ออกเป็น 2 กลุ่ม คือ
ซึ่งหากแบ่งออกเป็นประเภทของการทำเหมืองแร่ สามารถแบ่งได้ดังนี้
ประเภทของการทำเหมืองแร่
ปัจจุบัน หน่วยงานราชการที่มีหน้าที่กำกับดูแลกิจการเหมืองแร่ของประเทศไทย คือ กรมอุตสาหกรรมพื้นฐานและการเหมืองแร่ กระทรวงอุตสาหกรรม (http://www.dpim.go.th)
รัสต์อินพีซ
รัสต์อินพีซ (Rust in Peace) เป็นสตูดิโออัลบั้มลำดับที่ 4 ของวงเมกาเดธ วงแทรชเมทัลจากสหรัฐอเมริกา  อัลบั้มได้วางจำหน่ายในวันที่ 24 กันยายน ค.ศ. 1990 ผ่านทางค่ายแคปิตอล อัลบั้มนี้ ได้มาร์ตี มาร์ตี ไฟรด์แมน มือกีตาร์คนใหม่และนิค เมนซา มือกลอง ที่มาตำแหน่งของเจฟฟ์ ยัง (กีตาร์) และชัค เบห์เลอร์ (กลอง) ที่ออกจากวงไปในปี ค.ศ. 1989 เนื้อหาของอัลบั้มส่วนใหญ่เกี่ยวข้องกับ สงครามนิวเคลียร์ และ ยูเอฟโอ มีซิงเกิลที่ฮิตอย่าง "Hangar 18" "Tornado of Souls" "Rust in Peace...Polaris" และ "Holy Wars...The Punishment Due ที่ได้ต่างกลายเป็นซิงเกิลหลักของวงเวลาแสดงสด ในเกือบทุกๆครั้ง
ภายหลังร่วมเล่นให้กับอัลบั้มก่อนหน้านี้ รัสต์อินพีซ ได้รับการยกย่องจากแฟนเพลงทั่วโลก รวมไปถึงนักวิจารณ์หลายคน และเป็นส่วนสำคัญที่ผลักดันให้เมกาเดธเข้าสู่กระแสวงการเมทัลยอดนิยมในเวลาต่อมา อัลบั้มได้รับยกย่องให้เป็นหนึ่งในการบันทึกเพลงแทรชเมทัลที่ดีที่สุดตลอดกาล จากสื่อสิ่งหลายสำนัก อาทิ เดซิเบล และเคอร์แรง! และถูกบรรจุเข้าสู่ส่วนหนึ่งของหนังสือ 1001 อัลบั้มที่คุณต้องได้ฟังก่อนคุณตาย (1001 Albums You Must Hear Before You Die) อัลบั้มได้รับการเสนอชื่อเข้ารับรางวัลแกรมมีในหัวข้อ การแสดงเมทัลยอดเยี่ยม ในงานประกาศผลรางวัลแกรมมีครั้งที่ 33
รายชื่อเพลง
เพลงทั้งหมดแต่งโดยเดฟ มัสเทน ที่ไม่ใช่จะใส่หมายเหตุไว้
สายกาจัง
รถไฟฟ้าขนส่งมวลชนสายกาจัง หรือชื่อเดิม สายซูไงบูโละฮ์-กาจัง เป็นเส้นทางรถไฟฟ้าใต้ดินที่เปิดให้บริการในเขตกัวลาลัมเปอร์และปริมณฑล สายนี้ยังเป็นส่วนหนึ่งของระบบขนส่งมวลชนในหุบเขากลัง
ประวัติ
สายซูไงบูโละฮ์-กาจัง เป็นหนึ่งในโครงการเส้นทางรถไฟฟ้าใต้ดินสามสายในเขตหุบเขากลัง ใช้งบประมาณในการก่อสร้าว 36 พันล้านริงกิต
เส้นทางเริ่มต้นจากตำบลซูไงบูโละฮ์ ทางตะวันตกเฉียงเหนือของกัวลาลัมเปอร์ ผ่านใจกลางกรุง ไปสิ้นสุดที่เมืองกาจัง ทางตะวันออกเฉียงใต้ของกัวลาลัมเปอร์ คาดว่าจะมีผู้โดยสารมาใช้งานประมาณ 1.2 ล้านคนต่อปี การก่อสร้างระยะที่ 1 เริ่มจากซูไงบูโละฮ์ ไปสิ้นสุดที่เซอมันตัน ซึ่งจะเปิดให้บริการในปี ค.ศ. 2016 ส่วนระยะที่ 2 สร้างจากเซอมันตัน ไปสิ้นสุดที่กาจัง ซึ่งจะเปิดให้บริการในกรกฎาคม ค.ศ. 2017
เดิมที สายนี้เป็นสายรถไฟฟ้ารางเบา ระยะทาง 43 กิโลเมตร วิ่งจากตำบลดามันซารา ไปยังตำบลเชรัส ต่อมาได้ขยายเส้นทางไปยังซูไงบูโละฮ์ และกาจัง ซึ่งเพิ่มระยะทางอีก 8.8 กิโลเมตร และได้ปรับเปลี่ยนมาเป็นรถไฟใต้ดิน ซึ่งจุผู้โดยสารได้มากกว่า
การจัดขบวน
รถไฟฟ้าสายนี้มีระยะทาง 51 กิโลเมตร วิ่งจากตำบลซูไงบูโละฮ์ ไปสิ้นสุดที่เมืองกาจัง เมื่อเปิดใช้งาน คาดว่าจะมีผู้โดยสาร 1.2 ล้านคน รถไฟฟ้าเป็นแบบ 4 คันต่อขบวน จุผู้โดยสารได้ 1,200 คนต่อขบวนต่อทิศทาง และใน 1 วันจะมีผู้โดยสารใช้บริการทั้งหมด 400,000 คน ความถี่รถไฟฟ้า 3.5 นาที
การปรับแก้ไขเส้นทางและสถานี
หลังจากที่โครงการนี้ได้นำเสนอเมื่อวันที่ 8 กรกฎาคม ค.ศ. 2011 ได้มีการปรับเปลี่ยนแก้ไขเส้นทางและสถานีต่าง ๆ ดังต่อไปนี้
รายชื่อสถานี
จะมี 31 สถานี โดยมีสถานีใต้ดินอยู่ 7 สถานี ช่วงทางใต้ดินยาว 9.5 กิโลเมตร (แผนที่เส้นทาง ) การเรียกชื่อสถานีบนขบวนรถ จะแตกต่างจะชื่อทางการเล็กน้อย อาจเปลี่ยนแปลงได้ตามความเหมาะสม
ระบบรถไฟฟ้า
ระบบรถไฟฟ้าผลิตโดยบริษัท ซีเมนส์ รถไฟฟ้าเป็นแบบไร้คนขับ พ่วง 4 คันต่อขบวน จุผู้โดยสารได้ 1,200 คนต่อขบวนต่อทิศทาง โดยรถไฟฟ้าจะเป็นรูปแบบเดียวกันกับที่ใช้ในรถไฟใต้ดินวอร์ซอ ประเทศโปแลนด์
มีศูนย์ซ่อมบำรุง 2 แห่ง ได้แก่ ศูนย์ซ่อมบำรุงซูไงบูโละฮ์ และศูนย์ซ่อมบำรุงกาจัง
ฌอร์ฌิญญู
ฌอร์ฌี ลูอิส เฟรลู ฟิลยู (Jorge Luiz Frello Filho) หรือ ฌอร์ฌิญญู (Jorginho; เกิดวันที่ 20 ธันวาคม ค.ศ. 1991) เป็นนักฟุตบอลชาวบราซิลเชื้อสายอิตาลี ปัจจุบันเล่นให้แก่สโมสรอาร์เซนอลและทีมชาติอิตาลี
ฌอร์ฌิญญูเกิดในบราซิล เขาย้ายมาอยู่อิตาลีเมื่ออายุ 15 ปี และเริ่มต้นอาชีพนักฟุตบอลกับทีมเยาวชนของเวโรนาก่อนจะเลื่อนชั้นขึ้นมาเล่นในทีมชุดใหญ่ ในฤดูกาล 2010–2011 มีการยืมตัวเขาไปเล่นให้แก่ซัมโบนีฟาเชเซ ในเดือนมกราคม ค.ศ. 2014 เขาย้ายไปนาโปลีซึ่งเป็นผู้ชนะเลิศโกปปาอีตาเลียและซูแปร์โกปปาอีตาเลียนาในฤดูกาลนั้นเอง
สโมสร
นาโปลี
สาธารณรัฐโดมินิกันในโอลิมปิกฤดูร้อน 2012
สาธารณรัฐโดมินิกัน เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
โปเยโปโลเย เย้ยฟ้าแล้วก็ท้า ภาค 2
โปเยโปโลเย เย้ยฟ้าแล้วก็ท้า ภาค 2 (A Chinese Ghost Story II) เป็นภาพยนตร์กำลังภายในสัญชาติฮ่องกง ปี ค.ศ. 1990 นำแสดงโดย เลสลี จาง, หวัง จู่เสียน, หลี่ เจียซิน, จาง เสฺวโหย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหามาจากนวนิยายเรื่อง โปเยโปโลเย โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า มีภาคต่อคือ โปเยโปโลเย เย้ยฟ้าแล้วก็ท้า ภาค 3
ฌอร์ฌิญญู
สโมสร
เชลซี
โปเยโปโลเย เย้ยฟ้าแล้วก็ท้า ภาค 2
เนื้อเรื่อง
ภาพยนตร์เรื่องนี้กล่าวถึงการต่อสู้ระหว่างมนุษย์กับผีร้าย แต่ในภาคนี้ไม่ใช่ความรักของสาวกับมนุษย์อีกต่อไป อาหลินถูกจับเข้าคุกโดยไร้ความผิดแต่เขาหนีออกมาได้และไปอยู่ที่บ้านร้างหลังหนึ่งที่มีผีอยู่มากมาย แต่ว่าจริงๆแล้วเป็นคนที่กำลังเตรียมการช่วยเหลือผู้บริสุทธิ์ อาฟู่ได้พบกับลูกสาวคนสวยทั้ง 2 ของเขา ซึ่งทั้งสองสาวหลงรักอาหลิน ทันใดนั้นเจ้าผียักษ์ก็ออกอาละอาด ซึ่งเป็นช่วงเดียวกับที่อาฟู่ถูกนายพลคุมตัว พอถึงที่บ้านร้างก็สบโอกาสช่วยเหลืออาฟู่ เพราะนายพลกำลังต่อสู้กับผียักษ์อยู่ แล้วท่านนายพลก็พบว่าอาฟู่นั้นเป็นผู้บริสุทธิ์ พวกเขาจึงร่วมมือกันกำจัดปีศาจ
อนุสรณ์สันติภาพฮิโรชิมะ
อนุสรณ์สันติภาพฮิโรชิมะ (Hiroshima Peace Memorial) หรือที่รู้จักกันในชื่อว่า โดมปรมาณู (Atomic Bomb Dome) ตั้งอยู่ในนครฮิโรชิมะ ประเทศญี่ปุ่น ในอาณาเขตของสวนสันติภาพฮิโรชิมะได้รับการก่อตั้งเป็นอนุสรณ์ใน พ.ศ. 2539 และขึ้นทะเบียนเป็นมรดกโลกในปีเดียวกัน
อนุสรณ์สันติภาพฮิโรชิมะเป็นอาคารที่อยู่ใกล้จุดศูนย์กลางการระเบิดมากที่สุดในบรรดาอาคารที่ยังตั้งทนต่อแรงระเบิด ตัวอาคารได้รับการอนุรักษ์ให้อยู่ในสภาพหลังจากถูกระเบิด ปัจจุบันได้กลายเป็นอนุสรณ์เตือนให้ระลึกถึงพลังทำลายล้างของระเบิดปรมาณู และเป็นสัญลักษณ์แห่งความหวังในสันติภาพและการต่อต้านการใช้อาวุธปรมาณู
การก่อสร้าง
โดมปรมาณูเดิมก่อสร้างเป็น ศูนย์การประชุมพาณิชยกรรมแห่งฮิโรชิมะ (広島県物産陳列館) เพื่อพัฒนาการตลาดของผลิตภัณฑ์ของเมืองฮิโรชิมะ ซึ่งเป็นเมืองที่ขยายตัวอย่างรวดเร็วในฐานะเมืองสงคราม เพราะเป็นที่ตั้งของศูนย์บัญชาการในสมัยสงครามจีน-ญี่ปุ่นครั้งที่หนึ่ง
จังหวัดฮิโรชิมะอนุมัติการก่อสร้างใน พ.ศ. 2453 และเริ่มก่อสร้างตั้งแต่ พ.ศ. 2457 ตัวอาคารเดิมออกแบบโดยสถาปนิกชาวเช็กชื่อว่า Jan Letzel สร้างเสร็จสมบูรณ์เมื่อเดือนเมษายน พ.ศ. 2458 เปิดใช้งานในเดือนสิงหาคมปีเดียวกัน ในปี พ.ศ. 2464 ได้เปลี่ยนชื่อเป็น ศูนย์จัดแสดงสินค้าแห่งฮิโรชิมะ (広島県商品陳列所) และในปี พ.ศ. 2476 เปลี่ยนชื่ออีกครั้งเป็น ศูนย์ประชาสัมพันธ์เชิงอุตสาหกรรมแห่งฮิโรชิมะ (広島県産業奨励館) ภายในศูนย์แห่งนี้มีการแสดงและวางขายสินค้าที่ผลิตในฮิโรชิมะ รวมทั้งแสดงงานศิลปะต่าง ๆ แต่เมื่อสงครามเริ่มทวีความรุนแรง การแสดงสินค้าก็ลดลงจนเลิกไปเมื่อวันที่ 31 มีนาคม พ.ศ. 2487
ระเบิดปรมาณู
ในวันที่ 6 สิงหาคม พ.ศ. 2488 เวลา 8 นาฬิกา 15 นาที ระเบิดปรมาณูลิตเติลบอยระเบิดห่างจากโดมปรมาณูทางทิศตะวันออก 150 เมตร และสูงเหนือพื้นดิน 580 เมตร สันนิษฐานว่า 1 วินาทีหลังจากที่ลิตเติลบอยระเบิดอาคารก็พังทลาย แม้ว่าส่วนอาคารทั้ง 3 ชั้นจะพังทลายเกือบทั้งหมด แต่ส่วนโดมตรงกลางและกำแพงโดยรอบกลับรอดมาได้ เพราะแรงระเบิดนั้นเกิดขึ้นเหนืออาคารพอดี คาดว่าเจ้าหน้าที่ประมาณ 30 คนที่อยู่ในอาคารเสียชีวิตทั้งหมด
การอนุรักษ์
โดมปรมาณูกลายเป็นที่รู้จักในฐานะของสัญลักษณ์ความโหดร้ายของระเบิดปรมาณู แต่ชาวเมืองกลับอยากให้ทำลายทิ้ง เพราะเป็นสิ่งที่ทำให้นึกถึงความโหดร้ายของการทิ้งระเบิด จึงทำให้มีการถกเถียงกันว่าควรจะอนุรักษ์หรือทำลาย เทศบาลเมืองฮิโรชิมะในขณะนั้นไม่เห็นด้วยกับการอนุรักษ์ด้วยสาเหตุที่ว่าการอนุรักษ์ทำให้เกิดภาระทางการเงินมาก และต้องการใช้ทรัพยากรที่จำกัดไปในการฟื้นฟูเมืองมากกว่า แต่เมื่ออิจิโร คาวาโมโตะ นักต่อสู้เพื่อสันติภาพ ได้อ่านข้อความว่า "ศูนย์ประชาสัมพันธ์เชิงอุตสาหกรรมที่น่าสงสารนั้นคงจะประกาศให้ชนรุ่นหลังได้รับรู้ถึงความน่าสะพรึงกลัวของระเบิดปรมาณูตลอดไป" ในอนุทินของฮิโรโกะ คาจิยามะ เด็กสาวซึ่งเสียชีวิตใน พ.ศ. 2503 ด้วยโรคมะเร็งเม็ดเลือดขาว เขาจึงเริ่มการรณรงค์ให้อนุรักษ์โดมประมาณูไว้ จนในพ.ศ. 2509 สภาเทศบาลเมืองฮิโรชิมะก็ลงความเห็นให้อนุรักษ์โดมปรมาณูไว้ตลอดไป ในการระดมทุนสำหรับการก่อสร้างเพื่อเก็บรักษาโดมปรมาณู สามารถรวบรวมเงินจากชาวญี่ปุ่นทั่วประเทศและชาวต่างชาติทั่วโลกได้ถึง 66 ล้านเยน  การซ่อมแซมครั้งแรกเริ่มต้นขึ้นในวันที่ 10 เมษายน พ.ศ. 2510 และเสร็จสิ้นในวันที่ 5 สิงหาคม ในปีเดียวกัน
20 ปีหลังจากการซ่อมแซมครั้งแรก เริ่มมีรอยร้าวบนกำแพงและการกัดกร่อนของโครงเหล็ก จึงต้องมีการซ่อมแซมอีกครั้งในปี พ.ศ. 2532 ในครั้งนี้ได้รับเงินบริจาคถึงกว่า 395 ล้านเยน ซึ่งมากกว่าเป้าที่ตั้งไว้เกือบ 4 เท่า เงินส่วนที่เหลือจากการซ่อมแซมนำมาตั้งเป็นกองทุนเพื่อการอนุรักษ์โดมปรมาณู และมีการตรวจความแข็งแรงทุก ๆ 3 ปี
ขึ้นทะเบียนมรดกโลก
อนุสรณ์สันติภาพฮิโรชิมะได้รับการเสนอชื่อให้เป็นมรดกโลกใน พ.ศ. 2539 ในการประชุมคณะกรรมการมรดกโลก ตัวแทนจากจีนตั้งข้อสงสัยในการรับรองให้อนุสรณ์แห่งนี้เป็นมรดกโลก เพราะจีนเห็นว่ามีความเป็นไปได้ที่อนุสรณ์แห่งนี้อาจถูกนำไปใช้บิดเบือนประวัติศาสตร์เพื่อกล่าวร้ายศัตรูของญี่ปุ่น และตัวแทนจากสหรัฐอเมริกาแสดงความไม่เห็นด้วยกับการขึ้นทะเบียนอนุสรณ์สันติภาพฮิโรชิมะเป็นมรดกโลก เพราะยังขาดมุมมองทางประวัติศาสตร์ แต่คณะกรรมการมรดกโลกก็ตัดสินให้อนุสรณ์สันติภาพฮิโรชิมะผ่านหลักเกณฑ์ทางวัฒนธรรม ข้อที่ว่า มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์ และได้ขึ้นทะเบียนเป็นมรดกโลกตั้งแต่ พ.ศ. 2539
ตัวอาคาร
ศูนย์การประชุมพาณิชยกรรมแห่งฮิโรชิมะได้รับการอนุมัติให้ก่อสร้างในปี พ.ศ. 2453 โดยสร้างบริเวณฝั่งตะวันออกของแม่น้ำโมโตยาซุ ตัวอาคารเป็นแบบตะวันตก มีสามชั้น เป็นอิฐเสริมโครงเหล็กบางส่วน ด้านหน้าตรงกลางมีห้าชั้น มีโดมทองแดงอยู่ด้านบน และมีชั้นใต้ดินหนึ่งชั้น ประตูทางเข้าทำด้วยหิน มีทั้งสวนแบบตะวันตกและสวนแบบญี่ปุ่น
เมื่อถูกระเบิดทำลายในวันที่ 6 สิงหาคม ตัวอาคารโดนทำลายเกือบทั้งหมด เหลือเพียงบริเวณโครงของโดมตรงกลางและกำแพงโดยรอบ จึงเป็นที่มาของชื่อโดมปรมาณู มีการสร้างโครงเหล็กเพื่อยึดจากด้านใน ให้โดมปรมาณูคงอยู่ในสภาพซากหลังจากถูกทำลาย
อ้างอิง
วฟย
แวแลนิแย
แวแลนิแย (Velenje; Wöllan) เป็นเมืองทางเหนือของประเทศ และเป็นเมืองที่ใหญ่ที่สุดเป็นอันดับ 5 ของประเทศสโลวีเนีย มีเนื้อที่ 12.6 ตารางกิโลเมตร ความสูงจุดสูงสุด 400 เมตร และมีประชากร 25,333 คน
หลังจากการเสียชีวิตของประธานาธิบดียอซีป บรอซ ตีโต ในปี ค.ศ. 1981 เมืองนี้ถูกเรียกว่า ตีตอนอแวแลนิแย และหลังจากประเทศสโลวีเนียเป็นอิสระในปี ค.ศ. 1991 ได้กลับมาใช้ชื่อเดิมคือ แวแลนิแย
เมืองนี้เป็นที่ตั้งที่สำนักงานใหญ่ของบริษัทกอเลเน ซึ่งเป็นที่รู้จักสำหรับการผลิตอุปกรณ์ที่ใช้ในห้องครัว
นิวต์
นิวต์ (Newts) เป็นสัตว์สะเทินน้ำสะเทินบกจำพวกซาลาแมนเดอร์ ในวงศ์ซาลาแมนเดอร์แท้ (Salamandridae) ในวงศ์ย่อย Pleurodelinae
นิวต์เป็นซาลาแมนเดอร์ขนาดเล็ก กระจายพันธุ์ในทวีปอเมริกาเหนือ, ยุโรป และเอเชีย เมื่อยังเป็นวัยอ่อนจะมีพู่เหงือกที่เรียกว่า "เอลฟ์" (Efts )
นิวต์มีลักษณะภายนอกที่แตกต่างไปจากซาลาแมนเดอร์ คือ มีผิวหนังที่แห้งกว่าและขรุขระหรือเป็นตะปุ่มตะป่ำกว่า และมักมีพิษ ในประเทศไทยมีการค้นพบนิวต์สายพันธุ์ใหม่ มีชื่อเรียกว่า กะท่าง (Tylottriton verrucosus) พบบนดอยสูงทางภาคเหนือที่สูงกว่าระดับน้ำทะเลมาก จัดเป็นจำพวกซาลาแมนเดอร์สายพันธุ์เดียวที่พบในประเทศไทย และมีพิษด้วยเช่นกัน
นิวต์อาจจำแนกออกได้เป็นสกุลต่าง ๆ ดังนี้
นิวต์ทะเลสาบยูนนาน (Cynops wolterstorffi) ที่พบในประเทศจีนจัดว่าเป็นสิ่งมีชีวิตใกล้สูญพันธุ์
ยูลิสซิส มัวร์
ยูลิสซิส มัวร์ (Ulysses Moore) เป็นชุดวรรณกรรมเยาวชนของอิตาลีเขียนโดย ปิเอร์โดเมนิโก บัคคาลาริโอ ผู้เขียน เดอะ เซนจูรี่ ตีพิมพ์เมื่อ ค.ศ. 2004 ได้รับการแปลมากกว่า 20 ภาษา มีทั้งหมด 12 เล่ม แบ่งออกเป็น 2 ภาค ซึ่งในประเทศไทยสำนักพิมพ์แพรวเยาวชนได้ลิขสิทธิ์ในจัดการตีพิมพ์ เล่ม 1-6 เนื้อเรื่องเกี่ยวข้องกับการผญจภัยแฟนตาซีไขปริศนาของเด็กๆ ในเมืองคิลมอร์โคฟ มลฑลคอร์นวอลล์ ประเทศอังกฤษ
เนื้อเรื่องย่อ
ครอบครัวโคฟแนนต์ซึ่งประกอบด้วยพ่อ แม่ และลูกฝาแฝดชื่อ เจสัน กับ จูเลีย ย้ายเข้ามาอยู่ในเมืองคิลมอร์โคฟ ในคฤหาสน์บนหน้าผาชื่ออาร์โก มีคนดูแลบ้านชราชื่อเนสเตอร์ เมื่อพ่อแม่ต้องไปลอนดอนเพื่อธุระ เจสันกับจูเลีย ได้รู้จักกับริก แบนเนอร์ ทั้งสามได้สำรวจคฤหาสน์และพบประตูที่เปิดไม่ได้กับข้อความลับที่แปลไม่ออกในร่องหน้าผา อีกทั้งเรื่องราวอันเป็นปริศนาของยูลิสซิส มัวร์ เจ้าของคนก่อน กับท่าทางลับลมคมในของเนสเตอร์ และโอบลิเวีย นิวตัน กับมานเฟร็ด ผู้ซึ่งอยากได้คฤหาสน์อาร์โก ในที่สุดทั้งสามสามารถเปิดประตูนั้นได้ด้วยกุญแจรูปสัตว์สี่ดอก เข้าไปยังถ้ำที่มีเรือจอดอยู่ซึ่งไม่สามารถขยับได้จนกระทั่งเจสันนึกแดนดินที่ต้องไป เรือจึงแล่นออกไปยังสถานที่แห่งหนึ่ง ซึ่งก็คืออียิปต์ ขณะเดียวกันโอบลิเวีย นิวตันได้เปิดประตูแบบเดียวกันกับในคฤหาสน์ด้วยกุญแจรูปสัตว์ เมื่อเด็กมาถึงอียิปต์ก็ตระหนักถึงการผญจภัยซึ่งเพิ่งเริ่มต้นและปริศนามากมาย ใครคือยูลิสซิส มัวร์ เนสเตอร์กุมความลับอะไรไว้ สิ่งที่โอบลิเวีย นิวตันต้องการคืออะไร ประตูกับกุญแจรูปสัตว์ที่แท้จริงคืออะไร ติดตามได้ในยูลิสซิส มัวร์ ประตูสู่กาลเวลา
ประเทศดอมินีกาในโอลิมปิกฤดูร้อน 2012
ประเทศดอมินีกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
ฮุน มาแณต
พลเอก ฮุน มาแณต (ហ៊ុន ម៉ាណែត; เกิด 20 ตุลาคม พ.ศ. 2520 ) เป็นว่าที่นายกรัฐมนตรีกัมพูชา อดีตผู้บัญชาการทหารบกและรองผู้บัญชาการทหารสูงสุดกัมพูชา เป็นบุตรคนที่สองในจำนวนหกคนของฮุน เซน นายกรัฐมนตรีกัมพูชา กับบุน รานี และเป็นบุตรชายคนโต
ประวัติ
ฮุน มาแณต เกิดวันที่ 20 ตุลาคม พ.ศ. 2520 ที่หมู่บ้านเกาะตามาร์ อำเภอมะเม็ต จังหวัดกำปงจาม ในช่วงที่เขมรแดงปกครองกัมพูชา โดยเป็นบุตรชายคนที่ 2 ของฮุน เซน และบุน รานี ในคืนวันเกิดของเขา มีแสงสว่างส่องผ่านหลังคาบ้าน ซึ่งฮุน เซน เชื่อว่าลูกชายของเขาเกิดจากสิ่งเหนือธรรมชาติที่บูชาในหมู่บ้านเกาะธามาร์
การทำงาน
ฮุน มาแณต ได้เข้าร่วมกองทัพกัมพูชาในปี พ.ศ. 2538 รับราชการกองทัพกัมพูชา ยศร้อยตรี สังกัดกองพลน้อยที่ 70 ฮุน มาแณต ได้รับการประดับยศพลจัตวา เมื่อวันที่ 13 ตุลาคม พ.ศ. 2552 และเลื่อนเป็นพลตรี และดำรงตำแหน่งผู้บัญชาการกองพลน้อยที่ 70 ซึ่งมีหน้าที่ต่อต้านการก่อการร้าย และตำแหน่งผู้บัญชาการกองกำลังพิทักษ์ผู้นำ เมื่อวันที่ 3 มกราคม พ.ศ. 2554
ในกรณีพิพาทพรมแดนไทย–กัมพูชา เมื่อปี พ.ศ. 2554 ฮุน มาแณต เป็นผู้บัญชาการรบของฝั่งกัมพูชา และได้รับบาดเจ็บจากการสู้รบในกรณีพิพาทดังกล่าว ต่อมาในปี 2562 เขาดำรงตำแหน่งผู้บัญชาการทหารบกราชอาณาจักรกัมพูชา และรองผู้บัญชาการทหารสูงสุดกัมพูชา
ในวันที่ 26 กรกฏาคม พ.ศ. 2566 ฮุน เซน ได้ประกาศลาออกจากตำแหน่งนายกรัฐมนตรีกัมพูชา และประกาศให้ฮุน มาแณต สืบทอดตำแหน่งนี้ต่อไป โดยคณะรัฐมนตรีใหม่มีกำหนดสาบานตนเข้ารับตำแหน่งในวันที่ 22 สิงหาคม
คู่ก๊วนป่วนเมษา
คู่ก๊วนป่วนเมษา เป็นภาพยนตร์ไทย ออกฉายเมื่อ 10 เมษายน พ.ศ. 2551 กำกับโดย วรวิทย์ ผ่องอินทรกุล นำแสดงโดย สันติ วีระบุญชัย, โก๊ะตี๋ อารามบอย, อชิตะ ธนาศาสตนันท์, พิมพ์นิภา จิตตธีรโรจน์, สมบัติ เมทะนี, บุ๋มบิ๋ม สามโทน ทำรายได้รวม 6 ล้านบาท
เนื้อเรื่องย่อ
มิตรจึงต้องเปลี่ยนกำหนดการทั้งหมดแล้วตัดสินใจเดินทางกลับอย่างเร่งด่วน แต่เนื่องจากรถของเขาเกิดอุบัติเหตุ จึงต้องหารถรับจ้างไปเองให้ได้ แล้วเขาก็ได้มาพบกับ บังเอิญ (โก๊ะตี๋ อารามบอย) เจ้าของรถตู้ สภาพโกโรโกโส 2 วันดี 4 วันซ่อม แต่มิตรไม่มีทางเลือก จึงต้องจ้างแถมโดนบังเอิญขูดเงินค่าจ้างราคาแพง แต่ก็ต้องจำยอมเดินทางไปเพราะหารถไม่ได้แล้ว
ระหว่างทางพวกเขาได้รู้จักกับ พิม (อชิตะ ธนาศาสตนันท์) ซึ่งเป็นลูกสาวเจ้าพ่อ ขอติดรถไปลงที่กรุงเทพฯ ซึ่งพิมเองก็เข้ามาสร้างเรื่องวุ่นวายให้กับการเดินทางครั้งนี้เพิ่มขึ้นไปอีก การเดินทางจากเชียงใหม่ไปกระบี่ แสนจะยากลำบากทุลักทุเล มิตรและบังเอิญได้เจอกับปัญหามากมาย ทำให้ทั้งคู่เกิดความสนิทสนมกันและกลายเป็นคู่ก๊วนที่พร้อมจะป่วนในเทศกาลสงกรานต์ ความสนุกจีงบังเกิดขึ้น...
สวีเดนในช่วงสงครามโลกครั้งที่สอง
สวีเดนยังคงวางตัวเป็นกลางไม่ยุ่งเกี่ยวกับสงครามในช่วงสงครามโลกครั้งที่สอง เมื่องสงครามได้เริ่มขึ้นเมื่อวันที่ 1 กันยายน ค.ศ. 1939.ชะตากรรมของสวีเดนยังไม่มีความชัดเจน แต่โดยรวมกันของตำแหน่งทางภูมิศาสตร์ในคาบสมุทรสแกนดิเนเวีย,ด้วยประสบความสำเร็จของอุบายเรียลโพลิติก (Realpolitik) ในช่วงเหตุการณ์ที่คาดไม่ถึงและการสร้างกองทัพภายหลังปี ค.ศ. 1942,สวีเดนยังคงสามารถรักษาความเป็นกลางได้ตลอดในช่วงสงคราม
ในช่วงที่เยอรมันได้รุกรานสหภาพโซเวียต,สวีเดนได้ยินยอมให้กองทัพเวร์มัคท์ใช้รถไฟสวีเดนในการขนส่ง (มิถุนายน-กรกฎาคม ค.ศ. 1941)ประกอบด้วยกองพลทหารราบที่ 163 แห่งเยอรมันพร้อมกับปืนใหญ่,รถถัง และอาวุธต่อต้านอากาศยานและลูกกระสุนจากนอร์เวย์ไปยังฟินแลนด์.ทหารเยอรมันได้เดินทางระหว่างเยอรมนีและนอร์เวยโดยได้รับอนุญาตให้ผ่านทางสวีเดน-ที่เรียกว่า permittenttrafik..แร่เหล็กได้ถูกขายให้กับเยอรมนีตลอดช่วงสงคราม.และจากฝ่ายสัมพันธมิตร,สวีเดนได้แบ่งปันความรู้ทางทหารและช่วยในการฝึกทหารที่ประกอบไปด้วยผู้ลี้ภัยจากเดนมาร์กและนอร์เวย์เพื่อนำมาใช้ในการปลดปล่อยประเทศบ้านเกิดของตน นอกจากนี้ยังได้ยินยอมให้ฝ่ายสัมพันธมิตรให้ใช้ฐานทัพอากาศในสวีเดนในช่วงปี ค.ศ. 1944 และ 1945
ฟิชชิง
ในวิทยาการคอมพิวเตอร์ ฟิชชิง (phishing) คือการหลอกลวงทางอินเทอร์เน็ต เพื่อขอข้อมูลที่สำคัญเช่น รหัสผ่าน หรือหมายเลขบัตรเครดิต โดยการส่งข้อความผ่านทางอีเมลหรือเมสเซนเจอร์ ตัวอย่างของการฟิชชิง เช่น การบอกแก่ผู้รับปลายทางว่าเป็นธนาคารหรือบริษัทที่น่าเชื่อถือ และแจ้งว่ามีสาเหตุทำให้คุณต้องเข้าสู่ระบบและใส่ข้อมูลที่สำคัญใหม่ โดยเว็บไซต์ที่ลิงก์ไปนั้น มักจะมีหน้าตาคล้ายคลึงกับเว็บที่กล่าวถึง
สวีเดนในช่วงสงครามโลกครั้งที่สอง
สวีเดนได้กลายเป็นสถานที่หลบภัยสำหรับผู้ลี้ภัยจากพวกต่อต้านฟาสซิสต์และชาวยิวจากทั่วทุกภูมิภาค.ในปี ค.ศ. 1943,ตามมาด้วยคำสั่งในการขับไล่ประชาชนชาวเดนมาร์กเชื้อสายยิวทั้งหมดไปยังค่ายกักกัน.ชาวเดนมาร์กเชื้อสายยิวเกือบทั้งหมด 8,000 คนได้หนีหลบภัยในสวีเดน.สวีเดนได้กลายเป็นที่หลบภัยสำหรับชาวนอร์เวย์ยิวที่หนีภัยจากดินแดนนอร์เวย์ภายใต้การยึดครองของนาซี
ฟิชชิง
phishing แผลงมาจากคำว่า fishing แปลว่าการตกปลา ซึ่งมีความหมายถึง การปล่อยให้ปลามากินเหยื่อที่ล่อไว้
ตัวอย่างลักษณะของฟิชชิงที่ควรระวัง
การร้องขอเปลี่ยน password ให้เราเปลี่ยน password เพราะว่า password เราเก่าแล้วควรจะเปลี่ยนได้แล้ว แต่ว่าหน้าเว็บทำเป็นหน้าหลอก(ไม่ใช่เว็บจริง) เช่นว่าเว็บจริงเป็น hotmail.com/newpassword แต่ว่าเว็บหลอกใช้ เป็น hotmail.com.newpassword2.ly/ คือพยายามทำให้ url ของตัวเองคล้ายกับเว็บจริงด้วย
การดู URL จริงของเว็บ
thumb|300px|เว็บเบราว์เซอร์ในปัจจุบัน รวมถึง Firefox (ในภาพ) สามารถแสดงการยืนยันว่าได้เข้าชมเว็บไซต์ของจริงโดยผ่านการเข้ารหัส [[HTTPS]]
http://upic.me/show/16743157
สีเขียว https://
สีดำ mail.google.com/
สีเทา mail/?shva=1#inbox
ส่วนที่เป็น url จริงของเว็บก็คือ สีดำ
สีเขียวคือส่วนที่บอกว่ามีการเข้ารหัสมาแบบไหนคนทั่วไปไม่ต้องสนใจ จำแค่ว่ามันจบด้วย ://
ส่วนที่ 2 ที่เป็น url จริงจะไม่มี / ขั้น ถ้าเกิดว่ามีแสดงว่า url จบแค่นั้น
เช่น hotmail.com/xxxxxxx/yyyyy/zzzz แสดงว่าจบแค่ hotmail.com/
หรือ hotmail.com.newpassword2.ly/ แสดงว่าจบที่ hotmail.com.newpassword2.ly/ (เว็บหลอก)
วิธีการดูชื่อเว็บที่แท้จริงก็คือย้อนกลับไป 2-3 จุด
อย่างตัวอย่าง hotmail.com.newpassword2.ly/ เว็บจริงก็คือ newpassword2.ly/
หรืออาจจะเป็น hotmail.com.newpassword2.co.th/ เว็บจริงก็คือ newpassword2.co.th/
ซึ่งทั้งสองไม่ใช่เว็บจริง (hotmail.com) แต่เป็นเว็บที่สร้างขึ้นมาเพื่อหลอกดักเอา password ของเรา
ในบางครั้งอาจไม่ได้ใช้เครื่องหมายจุดในการลวง แต่ใช้เครื่องหมายอื่นแทน เช่น เครื่องหมายขีด เป็นต้น เช่น hotmail.com--newpassword2.ws/ เว็บจริงจะเป็น com--newpassword2.ws/ ดังนั้นจึงเป็นเว็บ Hotmail ปลอมเช่นกัน
กูลเยลโม มาร์โกนี
ประวัติวัยเยาว์
กูเกลโม มาร์โกนีเกิดใกล้กับเมืองโบโลญญา ประเทศอิตาลี เป็นบุตรคนที่สองของครอบครัว บิดาคือจูเซปเป มาร์โกนี เป็นนักค้าที่ดินชาวอิตาลี และมารดาคือ แอนนี เจมสัน มีเชื้อสายไอริช ในเบื้องต้นมาร์โกนีเข้าศึกษาในเมืองฟลอเรนซ์ และต่อมาได้ไปศึกษาต่อในเมืองลีวอร์โน
เอ็กซอน
เอ็กซอน (exon) เป็นยีนส่วนที่เข้ารหัสส่วนหนึ่งของอาร์เอ็นเออันได้จากยีนหลังจากที่กระบวนการ RNA splicing ได้นำเอาส่วนอินทรอนออกแล้ว เป็นอาร์เอ็นเอสมบูรณ์ที่เรียกว่า mature mRNA คำว่า เอ็กซอน หมายเอาทั้งลำดับดีเอ็นเอภายในยีนที่เป็นเหตุ และลำดับรหัสอาร์เอ็นเอที่เป็นผล กระบวนการ RNA splicing จะนำเอาส่วนอินทรอนออก แล้วเชื่อมเอ็กซอนเข้าด้วยกันอาศัยพันธะโคเวเลนต์เพื่อสร้างเอ็มอาร์เอ็นเอที่สมบูรณ์ เอ็กซอนทั้งหมดในจีโนมรวมกันเป็น exome เหมือนกับที่ยีนทั้งหมดของสิ่งมีชีวิตสปีชีส์หนึ่งรวมกันเป็นจีโนม
เสถียร โพธินันทะ
เสถียร โพธินันทะ ผู้ได้รับการยกย่องว่าเป็นปราชญ์ทางพระพุทธศาสนาคนหนึ่งของไทย ผู้บุกเบิกการศึกษาพระพุทธศาสนามหายาน  และอดีตเลขาธิการคณะสงฆ์จีนนิกายแห่งประเทศไทย เกิดที่กรุงเทพมหานคร เมื่อวันจันทร์ที่ 17 มิถุนายน พ.ศ. 2472 ที่บ้านในตรอกอิศรานุภาพ  บริเวณตลาดเก่าเยาวราช  ใกล้ ๆ กับวัดกันมาตุยาราม บิดาเป็นชาวจีนชื่อนายตั้งเป็งท้ง มารดาชื่อนางมาลัย กมลมาลย์ มีพี่สาวสองคน  ตามประวัติกล่าวว่าเมื่อมารดาตั้งครรภ์อาจารย์เสถียร  บิดาก็มีเหตุจำเป็นต้องเดินทางกลับไปประเทศจีนและได้ถึงแก่กรรมในเวลาต่อมา  ในวัยเด็ก เด็กชายเสถียรใช้นามสกุลว่า “กมลมาลย์” ตามมารดา จนกระทั่ง พ.ศ. 2491 เมื่อมีอายุได้ 20 ปี จึงได้เปลี่ยนนามสกุลตนเองเป็น “โพธินันทะ” อันหมายถึงผู้ยินดีในความรู้แจ้ง ด้วยประสงค์จะให้ใกล้ชิดกับพระศาสนาและได้ใช้นามสกุลนี้ตลอดมาจนถึงแก่กรรม ด้วยอายุ 37 ปี
ชีวิตในวัยเด็ก
เมื่อมีอายุพอจะรับการศึกษาได้ มารดาจึงได้นำไปฝากให้เรียนในโรงเรียนราษฎรเจริญของครูชม เปาโรหิตย์  ซึ่งตั้งอยู่ใกล้ ๆ กับวัดจักรวรรดิราชาวาส  หลังจากนั้นได้ศึกษาต่อชั้นมัธยมที่โรงเรียนมัธยมวัดบพิตรพิมุขจนจบการศึกษาชั้นมัธยมปีที่ 5  จึงได้ลาออก  การลาออกทั้งที่มีโอกาสและทุนทรัพย์พอที่จะศึกษาต่อในระดับสูงต่อไปได้นั้น เป็นความประสงค์ของอาจารย์เสถียรเองที่ต้องการความเป็นอิสระ  และปรารถนาจะมีเวลาทำการศึกษาค้นคว้าหาความรู้ที่ต้องการด้วยตนเอง  โดยเฉพาะความรู้ทางพระพุทธศาสนาอย่างเต็มที่
ในสมัยเด็ก เมื่ออยู่ในที่แวดล้อมเป็นคนจีนเด็กชายเสถียรก็ชอบเล่นแต่งกายเป็นพระจีน  การวาดเขียนที่ชอบมากคือเขียนรูปพระพุทธเจ้าและรูปบุคคลประกอบเรื่องราวทางพระพุทธศาสนา  เมื่ออายุได้ 13–14ปีก็ชอบท่องเที่ยวไปตามวัดต่าง ๆ ทั้งวัดจีน วัดญวน และวัดไทย วัดไทยที่ชอบไปคือวัดจักรวรรดิราชาวาส เพื่อไปสนทนาไต่ถามเรื่องราวต่าง ๆ ทางศาสนากับพระสงฆ์ โดยเฉพาะวัดจีนและวัดญวนนั้นชอบไปดูพิธีทิ้งกระจาด การทำกงเต๊ก และการสวดมนต์  ส่วนในด้านความรู้นั้นก็ได้ศึกษาความรู้เรื่องพระพุทธศาสนามหายานจากหนังสือลัทธิของเพื่อน ของเสฐียรโกเศศและนาคะประทีป แต่ก็รู้จักใช้ถ้อยคำสำนวนได้ถูกต้องตามหลักวิชา ประกอบกับมีความจำเป็นเลิศจึงจดจำเรื่องราวที่อ่านไว้ได้มาก  สามารถอธิบายรูปปฏิมาต่าง ๆ ในวัดมังกรกมลาวาส (เล่งเน่ยยี่) ได้ถูกต้องและถี่ถ้วน  ยิ่งกว่านั้นการซักถามพระจีนพระญวนที่มีความรู้โดยละเอียดก็เป็นเหตุหนึ่งที่ทำให้มีความรู้ในเรื่องของจีนและญวนแตกฉานขึ้น
ภายหลังจบชั้นมัธยมปีที่ห้าแล้ว จึงได้เข้าศึกษาภาษาจีนที่โรงเรียนเผยอิง ชั่วเวลาเพียงสองปีก็มีความรู้ภาษาจีนแตกฉาน สามารถใช้ศัพท์สูง ๆ ยาก ๆ ในภาษาจีนกลางได้ดี  สามารถอ่านพระไตรปิฎกจีนซึ่งอุดมไปด้วยสำนวนโวหารโบราณที่ลึกซึ้งได้อย่างเข้าใจ  ทักษะทางด้านภาษาจีนนี้ถือเป็นอัจฉริยภาพอีกประการหนึ่งของอาจารย์เสถียร โพธินันทะ  ซึ่งนายแพทย์ตันม่อเซี้ยงได้เล่าว่า "เมื่อครั้งที่ข้าพเจ้าไปแสดงปาฐกถาที่พุทธสมาคมแห่งประเทศไทยในพระบรมราชูปถัมภ์  คุณเสถียรได้ทำหน้าที่ล่ามให้ถึง 3 ครั้ง  ครั้งแรกคุณเสถียรมีอายุเพียง 17 ปีเท่านั้น แต่ก็สามารถถ่ายทอดคำปาฐกถาจากภาษาจีนสู่พากย์ไทยได้อย่างดียิ่ง  สามารถแปลได้ถูกต้องและครบถ้วนตามเจตจำนงของข้าพเจ้าทุกกระบวนความ  คุณเสถียรได้แสดงความเป็นปราชญ์ให้เป็นที่ปรากฏแก่คนทั้งหลายแต่เยาว์วัยทีเดียว  และได้แสดงปาฐกถาด้วยตนเองครั้งแรกที่พุทธสมาคมแห่งประเทศไทยเมื่ออายุ 18 ปี"
อุปนิสัยรักการศึกษาค้นคว้า
อาจารย์เสถียร โพธินันทะ มีความจำเป็นเลิศมาแต่วัยเยาว์ เมื่ออ่านหนังสืออะไรก็สามารถเล่าได้อย่างละเอียดถี่ถ้วน  ในขณะที่เป็นนักเรียนอยู่เพื่อน ๆ จึงชอบตีวงล้อมฟังเด็กชายเสถียรเล่านิทานและเรื่องราวต่าง ๆ อย่างสนุกสนาน  กระทั่งเมื่อ “ยาขอบ” แต่งเรื่อง “ผู้ชนะสิบทิศ” ลงพิมพ์ในสมัยนั้น  เด็กชายเสถียรก็เป็นผู้หนึ่งที่มีความสามารถเล่าเรื่องผู้ชนะสิบทิศตามสำนวนของยาขอบได้ดีอย่างแทบไม่น่าเชื่อ  เมื่อไปที่บ้านไหนที่มีเด็กมาก ๆ  จึงมักถูกขอร้องให้เล่าเรื่องต่าง ๆ จากหนังสือที่ได้อ่านมาให้ฟัง  และเป็นที่ถูกอกถูกใจกันทั้งเด็กและผู้ใหญ่  ทำให้เกียรติคุณด้านปาฐกถาของอาจารย์เสถียรเลื่องลือมาตั้งแต่อายุยังน้อย   นอกจากวิชาการทางศาสนาแล้ว  หนังสืออีกประเภทหนึ่งที่ท่านชอบมาตั้งแต่เด็กคือเรื่องประวัติศาสตร์  ซึ่งท่านกล่าวว่าศึกษาอย่างสนุกสนานเพลิดเพลินที่สุด ใครอ่านหนังสือตำราประวัติศาสตร์เล่มหนา ๆ กินเวลาหลายวัน แต่เด็กชายเสถียรจะใช้เวลาเพียง 2-3 ชั่วโมงเท่านั้นก็อ่านจบแล้วเล่าเรื่องได้ตลอด  ถ้าตรงส่วนไหนชอบมากก็จะอ่านซ้ำ ๆ จนขึ้นใจหรือท่องจำเอาไว้เลย  ไม่ว่าจะเป็นประวัติศาสตร์ไทยยุคไหน  ตั้งแต่สมัยน่านเจ้า สุโขทัย กรุงศรีอยุธยา หรือรัตนโกสินทร์ เมื่อเล่าประวัติศาสตร์สมัยไหนก็คล้ายตนเองได้เกิดและได้พบเห็นเรื่องราวนั้นด้วยตนเอง  ทั้งยังจดจำชื่อบุคคลและลำดับเหตุการณ์ได้ตรงตามรายละเอียดในตำราทุกอย่างจนแทบไม่น่าเชื่อ  เป็นเหตุให้ผู้ฟังปาฐกถาในระยะหลัง ๆ มักจะรู้สึกอัศจรรย์ไปตาม ๆ กันว่าเหตุไฉนจึงจำได้แม่นยำนัก  ความจำเรื่องราวทางประวัติศาสตร์เหล่านี้สืบมาแต่สมัยที่ยังเป็นเด็กเป็นส่วนมาก
พบกับอาจารย์สุชีพ ปุญญานุภาพ
ในช่วงเรียนอยู่โรงเรียนวัดบพิตรพิมุขอาจารย์เสถียร โพธินันทะ มีโอกาสได้พบกับปราชญ์สำคัญทางพุทธศาสนาของไทยอีกท่านหนึ่งคือ อาจารย์ สุชีพ ปุญญานุภาพ  หรืออดีตพระสุชีโว ภิกขุ แห่งวัดกันมาตุยาราม เนื่องจากมีเพื่อนอยู่คนหนึ่งเป็นศิษย์ของท่านสุชีโว ภิกขุ จึงได้มีโอกาสได้ติดตามไปที่วัดและรู้จักท่านสุชีโวภิกขุจากการแนะนำของเพื่อนคนนั้น จนในที่สุดก็มากลายเป็นศิษย์คอยติดตามสุชีโว ภิกขุไปกิจนิมนต์ต่าง ๆ เป็นส่วนมาก ประวัติตอนนี้ อาจารย์ สุชีพ ปุญญานุภาพ ได้เล่าไว้ในหนังสือที่ระลึกงานพระราชทานเพลิงศพของอาจารย์เสถียรว่า
"วันแรกที่นายเสถียร โพธินันทะ ไปที่วัดกันมาตุยาราม ได้ตั้งปัญหาถามเกี่ยวกับข้อความที่สำคัญในพระสูตรหลายสูตร เช่น โปฏฐปาทสูตร ในทีฆนิกาย สีลขันธวรรค และอัคคัญญสูตร ในทีฆนิกาย ปาฏิกวรรค  ซึ่งได้ทำความแปลกใจให้แก่ผู้ถูกถามเป็นอย่างยิ่งว่าเด็กอายุยังน้อย  เหตุไฉนจึงมีความรู้ความสนใจในพระพุทธศาสนามากอย่างนั้น  ความรู้สึกประทับใจและเอ็นดูในเด็กชายผู้แสดงปรีชาสามารถให้ปรากฏในวันแรกที่ได้พบปะและรู้จักกันนั้น  เป็นเหตุหนึ่งที่ทำให้ผู้ไปหาและผู้ต้อนรับทั้ง 2 มีความเกี่ยวข้องกันทั้งในทางส่วนตัวและในทางพระพุทธศาสนา  จนกระทั่งวาระสุดท้ายที่นายเสถียร  โพธินันทะ  ได้จากไป…"
ก่อตั้งยุวพุทธิกสมาคมแห่งประเทศไทย
เมื่ออาจารย์เสถียร โพธินันทะมีอายุราว 17 ปี ท่านสุชีโว ภิกขุ หรืออาจารย์สุชีพ ปุญญานุภาพ ได้เชิญให้อาจารย์เสถียร โพธินันทะซึ่งเป็นศิษย์ในวัดกันมาตุยารามไปบรรยายธรรมะให้พุทธศาสนิกชนฟัง ที่ตึกมหามกุฏราชวิทยาลัย หน้าวัดบวรนิเวศวิหาร (ปัจจุบันใช้เป็นสำนักงานแม่กองธรรมสนามหลวง) อาจารย์เสถียรไปถึงที่บรรยายทั้งๆ ที่ใส่ชุดนักเรียน โดยที่ท่านสุชีโว ภิกขุได้ตามไปเป็นพี่เลี้ยงให้ด้วย การบรรยายในวันนั้น สร้างความประทับใจแก่ผู้ฟังเป็นอย่างมาก ที่เห็นวัยรุ่นอายุยังไม่ครบ 20 ปีสามารถบรรยายธรรมได้อย่างแตกฉาน ทำให้เกิดกระแสความต้องการของประชาชนที่จะก่อตั้งเป็นกลุ่มเยาวชนพุทธขึ้นมา เพื่อสร้างศาสนทายาทในฝ่ายฆราวาสขึ้น ผู้เป็นตัวตั้งตัวตีอีกคนในยุคนั้น คือ นายบุญยง ว่องวาณิช นายห้างอังกฤษตรางู ซึ่งสมัยนั้น ติดตามฟังปาฐกถาของสุชีโว ภิกขุและอาจารย์เสถียร โพธินันทะเป็นประจำ